Kuulutus tupakkalain (549/2016) 79 §:n mukaisesta tupakointikiellon määräämisestä

Päätös koskee Asunto Oy Joensuun Kalevanhaka asunto-osakeyhtiötä, osoitteessa Kalevankatu 10, 80110 Joensuu.

Pohjois-Karjalan Ympäristöterveys on tehnyt viranhaltijapäätöksen 1054658/9.6.2023 § 4 tupakointikieltohakemuksen perusteella tupakoinnin kieltämisestä edellä mainitun kiinteistön huoneistokohtaisilla parvekkeilla. Päätösasiakirja liitteineen on nähtävillä 30 päivän ajan Pohjois-Karjalan Ympäristöterveydessä, osoitteessa Jokikatu 8, 80220 Joensuu, 4. kerros.

Valitusoikeus päätöksestä on luvan hakijalla ja niillä, joiden oikeutta tai etua asia saattaa koskea. Valitusviranomaisena on Itä-Suomen hallinto-oikeus. Valitus on tehtävä 30 päivän kuluessa päätöksen tiedoksisaannista. Tiedoksisaannin katsotaan tapahtuneen seitsemäntenä päivänä tämän ilmoituksen julkaisemisesta. Tiedoksianto toimitetaan yleistiedoksiantona, koska vastaanottajia on yli 30.

Lisätietoja asiasta antaa terveystarkastaja Ville Väisänen, ville.vaisanen(at)siunsote.fi, puh. 013 330 8200.

Joensuussa 9.6.2023

Pohjois-Karjalan Ympäristöterveys

Siun Sote – Pohjois-Karjalan hyvinvointialue